પ્રથમ ધુલિશાલ કોટ, પછી મંદિર ભૂમિ, દ્વિતીય ખાઈ ભૂમિ, ત્રીજી પુષ્પવાટિકા, ચોથી કલ્પવૃક્ષભૂમિ, પાંચમી ધ્વજભૂમિ, છઠ્ઠી વનભૂમિ, સાતમી સ્તૂપભૂમિ તથા આઠમી સભાભૂમિ, આ પ્રકારે આઠ ભૂમિઓ અતિ મનોહર છે. વચ્ચે વચ્ચે રત્નોના સ્તંભો, મણિની દિવાલો તથા સોના-રૂપાના ગઢ બનેલા છે. મંદિરની દિવાલો પર સંગમરમર પર સમવસરણ સ્તુતિ આલેખિત કરવામાં આવી છે. જે પંડિત શ્રી હિમ્મતલાલ જે શાહે બનાવી છે. જેના પર પૂજ્ય ગુરૂદેવશ્રીએ પ્રવચનો આપ્યા હતા, તથા “રે....રે.. સીમંધર જિનના વિરહા પડ્યા આ ભરતમાં” આ પંક્તિ આવતાં પૂજ્ય ગુરૂદેવશ્રીના નેત્રોમાંથી અશ્રુધારા વહેવા લાગી.